CELEX: 52016PC0315
Language: hr
Date: 2016-06-01
Title: Prijedlog UREDBE VIJEĆA o izmjeni Uredbe Vijeća (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima

EUROPSKA KOMISIJA
            Bruxelles, 1.6.2016.
            COM(2016) 315 final
            2016/0158(NLE)
            Prijedlog
            UREDBE VIJEĆA
            o izmjeni Uredbe Vijeća (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               •Razlozi i ciljevi prijedloga
            
            
               Uredba Vijeća (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima donesena je 7. prosinca 2015.
            
            
               Cilj te uredbe jest osigurati konkurentnost prerađivačke industrije Europske unije jamčenjem odgovarajuće opskrbe industrije proizvodima ribarstva bez ugrožavanja Unijine proizvodnje proizvoda ribarstva. S tim se ciljem navedenom uredbom smanjuju ili suspendiraju uvozne carine za određene proizvode ribarstva u okviru carinskih kvota odgovarajućeg obujma. Njome se utvrđuju i postupci prerade u okviru kojih se uporaba carinskih kvota dopušta ili ne dopušta („zahtijevani postupci”).
            
            
               Od donošenja navedene uredbe neki prerađivači iz EU-a i država članica obavijestili su Komisiju da prerađivački sektor Unije ne može primjereno iskoristiti carinsku kvotu pod rednim brojem 09.2760 (cijeli oslić i rožnati huj). To tvrde stoga što u zahtijevane postupke za taj proizvod nije uvršteno „rezanje”.
            
            
               Prema prerađivačkoj industriji Unije, otprilike 95 % te carinske kvote iskorištavalo bi se za preradu rezanjem. Stoga je potrebno u zahtijevane postupke uvrstiti rezanje kako bi se osiguralo iskorištavanje te kvote i konkurentnost tog specifičnog sektora.
            
            
               •Dosljednost u odnosu na postojeće odredbe politike u određenom području
            
            
               
                  Nije primjenjivo.
               
            
            
               •Dosljednost u odnosu na druge politike Unije
            
            
               
                  Nije primjenjivo.
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               •Pravna osnova
            
            
               Članak 31. Ugovora o funkcioniranju Europske unije.
            
            
               •Supsidijarnost (za neisključivu nadležnost) 
            
            
               Carine Zajedničke carinske tarife u isključivoj su nadležnosti Unije. Stoga se načelo supsidijarnosti ne primjenjuje na te odredbe.
            
            
               •Proporcionalnost
            
            
               Prijedlog je u skladu s načelom proporcionalnosti zbog sljedećeg razloga: carinska unija zajednička je politika te bi je stoga trebalo provoditi Uredbom koju donosi Vijeće.
            
            
               •Odabir instrumenta
            
         
         
            
               
                  Nije primjenjivo.
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENA UČINKA
            
            
               •Ex post evaluacije / provjere primjerenosti postojećeg zakonodavstva
            
            
               
                  Nije primjenjivo.
               
            
            
               •Savjetovanja s dionicima
            
            
               Od donošenja navedene uredbe neki prerađivači iz EU-a i država članica obavijestili su Komisiju da prerađivački sektor Unije ne može primjereno iskoristiti carinsku kvotu pod rednim brojem 09.2760 (cijeli oslić i rožnati huj). To tvrde stoga što u zahtijevane postupke za taj proizvod nije uvršteno „rezanje”.
            
            
               Prema prerađivačkoj industriji Unije, otprilike 95 % te carinske kvote iskorištavalo bi se za preradu rezanjem. Stoga je potrebno u zahtijevane postupke uvrstiti rezanje kako bi se osiguralo iskorištavanje te kvote i konkurentnost tog specifičnog sektora.
            
            
                •Prikupljanje i primjena stručnih znanja
            
            
               
                  Nije primjenjivo.
               
            
            
               •Procjena učinka
            
            
               Nije primjenjivo. Riječ je o „tehničkoj” izmjeni Uredbe 2015/2265 donesene u prosincu 2015. Za Uredbu 2015/2265 nije bila potrebna procjena učinka.
            
            
               •Primjerenost propisa i pojednostavnjenje
            
            
               
                  Nije primjenjivo.
               
            
            
               •Temeljna prava
            
            
               
                  Nije primjenjivo.
               
            
            
               4.UTJECAJ NA PRORAČUN
            
            
               Prijedlog nema proračunski učinak za Komisiju.
            
            
               5.OSTALI DIJELOVI
            
            
               •Planovi provedbe i mehanizmi praćenja, evaluacije i izvješćivanja
            
            
               
                  Nije primjenjivo.
               
            
         
         
            
               •Dokumenti s obrazloženjima (za direktive)
            
            
               
                  Nije primjenjivo.
               
            
            
               •Detaljno obrazloženje posebnih odredaba prijedloga
            
            
               Uredba Vijeća (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima donesena je 7. prosinca 2015.
            
            
               Cilj te uredbe jest osigurati konkurentnost prerađivačke industrije Europske unije jamčenjem odgovarajuće opskrbe industrije proizvodima ribarstva bez ugrožavanja Unijine proizvodnje proizvoda ribarstva. S tim se ciljem navedenom uredbom smanjuju ili suspendiraju uvozne carine za određene proizvode ribarstva u okviru carinskih kvota odgovarajućeg obujma. Njome se utvrđuju i postupci prerade u okviru kojih se uporaba carinskih kvota dopušta ili ne dopušta („zahtijevani postupci”).
            
            
               Od donošenja navedene uredbe neki prerađivači iz EU-a i država članica obavijestili su Komisiju da prerađivački sektor Unije ne može primjereno iskoristiti carinsku kvotu pod rednim brojem 09.2760 (cijeli oslić i rožnati huj). To tvrde stoga što u zahtijevane postupke za taj proizvod nije uvršteno „rezanje”.
            
            
               Prema prerađivačkoj industriji Unije, otprilike 95 % te carinske kvote iskorištavalo bi se za preradu rezanjem. Stoga je potrebno u zahtijevane postupke uvrstiti rezanje kako bi se osiguralo iskorištavanje te kvote i konkurentnost tog specifičnog sektora.
            
            
               2016/0158 (NLE)
            
            
               Prijedlog
            
            
               UREDBE VIJEĆA
            
            
               o izmjeni Uredbe Vijeća (EU) 2015/2265 o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 31.,
            
            
               uzimajući u obzir prijedlog Europske komisije,
            
            
               budući da:
            
            
               (1)Uredbom Vijeća (EU) 2015/2265
                  1
                otvorene su autonomne carinske kvote Unije za određene proizvode ribarstva za razdoblje od 2016. do 2018. i predviđeno je upravljanje njima. Za svaku carinsku kvotu određen je odgovarajući obujam kako bi se zajamčili odgovarajući uvjeti opskrbe industrije Unije za razdoblje od 2016. do 2018.
            
            
               (2)U trećem stavku bilješke 2. Priloga Uredbi (EU) 2015/2265 opisani su postupci prerade za koje se mogu iskoristiti određene carinske kvote. Zahtijevanim postupcima u pogledu zamrznutog oslića i rožnatog hulja, obuhvaćenih carinskom kvotom pod rednim brojem 09.2760 navedenima u tom stavku nije obuhvaćeno rezanje.
            
            
               (3)Kako bi se ta carinska kvota mogla iskoristiti, u zahtijevane je postupke primjereno uvrstiti rezanje.
            
            
               (4)Uredbu (EU) 2015/2265 trebalo bi stoga na odgovarajući način izmijeniti.
            
            
               (5)Kvote otvorene na temelju Uredbe (EU) 2015/2265 primjenjuju se u prvoj godini od 1. siječnja do 31. prosinca 2016. Budući da je potrebno osigurati jednako postupanje među gospodarskim subjektima, ova bi se uredba trebala primjenjivati retroaktivno od 1. siječnja 2016.,
            
         
         
            
               DONIJELO JE OVU UREDBU:
            
            
               Članak 1.
            
            
               U trećem stavku bilješke 2. Priloga Uredbi (EU) 2015/2265 umeće se sljedeća alineja:
            
            
               „– rezanje za materijale iz oznaka KN ex 0303 66 11, 0303 66 12, 0303 66 13, 0303 66 19, 0303 89 70, 0303 89 90”.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Primjenjuje se od 1. siječnja 2016.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  UREDBA VIJEĆA (EU) 2015/2265 od 7. prosinca 2015. o otvaranju autonomnih carinskih kvota Unije za određene proizvode ribarstva za razdoblje od 2016. do 2018. i upravljanju njima, L 322, 8.12.2015, str. 4.